Windsor Sàng-páu (Yîn-ngî: Windsor Castle) vi-yî Yîn-koet tûng-nàm-phu khî-vet Windsor lâu Maidenhead fòng-kâ chhṳ-chhṳ sṳ-chṳ́n Windsor, muk-chhièn he Yîn-koet vòng-sṳt Windsor vòng-chhèu ke kâ-chhu̍k Sàng-páu, ya-he hien-kîm sṳ-kie song yû-ngìn kî-chhu ke sàng-páu chûng chui-thai ke yit-chak. Windsor Sàng-páu ke li̍t-sṳ́ cho-tet fi-suk to Vî-liâm Yit-sṳ sṳ̀-khì, sàng-páu ke thi-pán mien-chit thai-yok yû 45,000 phìn-fông kûng-chhak, lâu Lùn-tûn ke Buckingham Kiûng, Oi-tên-páu ke Holyrood Kiûng（Holyrood Palace）yit-yong. Windsor Sàng-páu ya-he Yîn-koet kiûn-chú chú-yeu ke hàng-chṳn kôn-tai. Hien-ngim ke Yîn-koet ńg-vòng Elizabeth Ngi-sṳ mî-ngièn yû siông-tông tô ke sṳ̀-kiên chhai Windsor Sàng-páu thu-ka.